بمت گونئی سودان-دا ارزاق بحرانی‌نین درینلشمه‌سی‌نین قارشی‌سینی آلماق اوچون عاجیل تدبیرلر گؤرمه‌یه چاغیریب.
بیرلشمیش میللت‌لر تشکیلاتی (بمت) گونئی سودان-دا درین‌لشن ارزاق بحرانی‌نین قارشی‌سینی آلماق اوچون عاجیل تدبیرلر گؤرمه‌یه و داها چوخ یاتیریما چاغیریب.
بمت-نین ارزاق و تاریم تشکیلاتی‌نین (فائو) باش مودیری ژو دونگیو، دونیا ارزاق پروقرامی‌نین (WFP) ایجراچی مودیری سیندی مک کین و اولوسلار آراسی تاریمین اینکیشافی فوندونون (IFAD) صدری آلوارو لاریو گونئی سودانا اوچ گونلوک سفریندن سونرا بیرگه یازیلی بیاناتلا چیخیش ائدیب‌لر.
آشیری ایقلیم حادثه‌لری‌نین و آلت یاپی چاتیشمازلیغی‌نین گونئی سودان خالقینا داغیدیجی تأثیرینه توخونولان بیاناتدا اؤلکه‌ده درین‌لشن ارزاق بحرانی‌نین قارشی‌سینی آلماق اوچون عاجیل تدبیرلر گؤرولمه‌سینه و داها چوخ سرمایه قویولماسینا چاغیریش ائدیلیب.
بیاناتدا عاجیل تدبیرلر گؤرولمه‌یه‌جگی و ارزاق تهلوکه‌سیزلیگی، ایقلیم پروبلئم‌لری و تهلوکه‌سیزلیگه سرمایه قویولمایاجاغی تقدیرده گونئی سودانین جدی اینسانی بحرانلا اوزله‌شه‌جگی وورغولانیب.
بیلدیریلیب کی، گونئی سوداندا موناقیشه، ایقلیم دییشیک‌لیگی و آرتان خرج‌لر دونیادا آچیقلیغین ان یوکسک سویه‌لریندن بیرینه سبب اولور. گونئی سودانین دوغو افریقانین تاریم مرکزی اولماق پتانسیلی وار، لاکین ایقلیم بحرانی، ضعیف تاریم آلت یاپیسی، غیری-ثابت‌لیک و اؤلکه‌ده‌کی اقتصادی پروبلئم‌لر بونا مانع اولور.
بو وضعیتین اؤلکه‌ده حیواندارلیق ساحه‌سینده محصول دارلیغا منفی تأثیر گؤستردیگی، بونون دا غذانین مؤوجودلوغونو پوزدوغونو بیلدیریلیب.
بون‌دان علاوه، گونئی سودان-دا داوام ائدن آجلیق بحرانینا سون قویماق، داها چوخ منفی‌لیک‌لردن ایمتینا ائتمک و گله‌جک بحران‌لاری یومشالتماق اوچون داوام‌لی فعالیته احتیاج اولدوغو قئید ائدیله‌رک، بونون اوچون بؤیوک یاتیریم لارا احتیاج اولدوغو وورغولانیب.
